Paterna reforça el servei de recollida de poda durant l'època estival amb un camió addicional
08/06/2021

# Paterna reforça el servei de recollida de poda durant l'època estival amb un camió addicional

[![Paterna refuerza el servicio de recogida de poda durante la época estival con un camión adicional](/images/noticias/2021/06/7316/7316_lg.jpg)](/images/noticias/2021/06/7316/7316_lg.jpg)

08.06.2021

El servei municipal porta a porta, que funciona durant tot l'any, disposarà d'un camió més per a augmentar la capacitat de recollida en 4.500 quilos més al dia, que se suma als tres vehicles que ja funcionen habitualment en tot el terme municipal

L'Ajuntament de Paterna reforçarà el servei de recollida domiciliària de poda des del 15 de juny i fins al 15 de setembre.  
  
Des d'aqueixa data, un camió més s'incorporarà a la flota actual de 3 vehicles, incrementant en 4.500 quilos més la capacitat de recollida diària que, amb aquest reforç, serà de 18.000 quilos al dia.  
  
La regidora de Serveis i Neteja, Merche Navarro ha explicat que “a l'estiu s'incrementa la quantitat de restes de poda en domicilis privats pel que, amb l'objectiu de mantindre els nostres carrers nets i segurs, incrementem aquest servei de recollida porta a porta que funciona durant tot l'any de manera gratuïta”.  
  
Els dies de recollida en cada barri de Paterna s'especifiquen en la web municipal, www.paterna.es en la secció d'Infraestructures, Serveis i Medi Ambient. També, hi ha un apartat especial per a La Canyada, un barri que, per la seua configuració residencial i ubicació geogràfica, genera major quantitat de residus de poda.  
  
La regidora Navarro ha recordat que “és fonamental que la ciutadania adopte bones pràctiques a l'hora de depositar la poda per a contribuir així a la seua correcta recollida i evitant generar molèsties a altres veïns i veïnes”.  
  
En aquest sentit, les restes de poda han de depositar-se el dia anterior a la porta del domicili, tractant de no impedir el pas en les voreres. La sega, pinassa o similar es depositarà en bosses de fem tancades mentre que les restes de podes i branques amb una longitud inferior a 1,5 m de llarg hauran d'anar lligats. A més, cap element haurà de sobrepassar els 20 kg de pes o en el seu conjunt els 300 kg.  
  
Els veïns i veïnes poden contactar amb el servei de recollida municipal a través del 96 134 16 08 o enviant un correu electrònic a enserespaterna@fcc.es